אמאזון מצליחה להפתיע אותנו לטובה גם היום, כאשר במסגרת מבצעי Deal of the Day שלה ניתן לרכוש רמקול Bluetooth נייד מוצלח עד מאוד, במחיר נוח בהחלט.
מדובר ברמקול ה-OontZ Angle 3 Ultra העדכני של חברה אמריקאית קטנה וותיקה בשם Cambridge Soundworks, אשר מציע סאונד סטריאו בהספק של עד 14 וואט, הגנה מפני מים ועד 20 שעות עבודה בהתבסס על טעינה בודדת – ועם ציון ממוצע של 4.4 מתוך 5 באמאזון בהתבסס על מעל ל-1,500 דירוגים של משתמשים, נראה כי קשה להתווכח על האיכות אותה הוא מספק.
הרמקול זמין לרכישה עכשיו בעבור 30 דולר בלבד, או 41 דולר כולל משלוח עד לישראל – כ-155 שקלים חדשים שמהווים דיל מרשים בהחלט לרמקול שמחירו בימים כתיקונם עומד על 60 דולר, לא כולל המשלוח.
לצד הדגם הקומפקטי מוצע לרכישה בהנחה משמעותית גם דגם ה-OontZ Angle 3 XL Ultra האימתני, עם הספק מירבי של 24 וואט לצד הבטחה לטווח פעולה של עד 30 מטרים בקישוריות אלחוטית ושמונה שעות ניגון בין טעינה לטעינה – במחיר 126 דולר כולל מסים ומשלוח לישראל.
המחירים יהיו זמינים רק עד מחר (שבת) בשעות הבוקר – אז נצלו אותם כמה שיותר מהר. בהצלחה!